Įsakymas
DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 
 2010 M. KOVO 18 D. ĮSAKYMO NR. DĮV-309 „DĖL ŠILALĖS RAJONO SAVIVALDYBĖS NEVYRIAUSYBINIŲ ORGANIZACIJŲ RĖMIMO PROGRAMOS PARAIŠKOS IR SUTARTIES FORMŲ TVIRTINIMO“ SUTARTIES FORMOS 1.2 PUNKTO PAKEITIMO

2010 m. gegužės 14 d. Nr. DĮV-510
Šilalė

Vadovaudamasis Lietuvos Respublikos vietos savivaldos įstatymo (Žin., 2008 Nr. 113-4290) 18 straipsnio 1 dalimi,
k e i č i u  Šilalės rajono savivaldybės administracijos direktoriaus 2010 m. kovo 18 d. įsakymo Nr. DĮV-309 „Dėl Šilalės rajono savivaldybės nevyriausybinių organizacijų rėmimo programos paraiškos ir sutarties formų tvirtinimo“ sutarties formos 1.2  punktą ir vietoje „lėšos skiriamos Programai įgyvendinti pagal Vykdytojo sudarytą ir Užsakovo patvirtintą sąmatą, kuri yra neatskiriama šios sutarties dalis. Sąmata sudaroma vadovaujantis Lietuvos Respublikos Vyriausybės nutarimais bei Lietuvos Respublikos finansų ministro 2009 m. sausio 14 d. įsakymu Nr. 1K-006 „Dėl Lietuvos Respublikos valstybės biudžeto programų sąmatų formų patvirtinimo“ (Žin., 2009, Nr. 7-237) patvirtintomis formomis (forma-BFP-1). Lėšų neleidžiama turtui įsigyti;“
 į r a š a u „lėšos skiriamos Programai įgyvendinti pagal Vykdytojo sudarytą ir Užsakovo patvirtintą sąmatą, kuri yra neatskiriama šios sutarties dalis. Sąmata sudaroma vadovaujantis Lietuvos Respublikos Vyriausybės nutarimais bei Finansų ministro 2010 m. balandžio 1 d. įsakymo Nr. 1K-098 redakcija patvirtintomis formomis (forma BFP-1). Lėšų neleidžiama turtui įsigyti;“

Direktorius		                       Jonas Gudauskas	

SUDERINTA
Buhalterijos tarnybos vedėja            Vyriausioji specialistė                    Kalbos tvarkytoja             
                                                      
Ona Bubelaitė                                   Silva Paulikienė                             Aldona Špečkauskienė
2010-05- 14                                       2010-05- 14                                   2010-05- 14       

Danguolė Jakštienė
2010-05-14

Išsiųsti: Buhalterijos tarnybai, Jaunimo reikalų koordinatorei